'n Perfekte somersdag met 'n donderdbui van seën en geluk is wat die dag vir Wini-Louise en Lourens se Cabbage + Rose troue ingehou het. 'n Saal vol wit orgideë en groenigheid met 'n tikkie swart en goud het so mooi by gedra tot 'n stylvolle en elegante gevoel vir die dag. Die gevolg in hul pik swart pakke en beeldskone rokke het behoorlik almal se aandag getrek maar dis toe die bruid in haar pêrel-wit egte silk rok by die lang woud padjie afgestap kom wat Lourens en die res van die gaste se asems weg geslaan was.
'n Trou dag is altyd baie mooi op die oog af, alles lyk mooi en die fynste strikkie en servet dra by tot 'n beeldskone dag, maar wanneer 'n paartjie se liefde sò sigbaar en verwondering so aansteeklik is soos Wini-Louise en Lourens dan kan 'n dag nie anders as om een groot feesviering te wees nie!
Hierdie dag was niks kort van perfek en mooi en lekker! 'n Suksevolle huwelik met Christus as hul fondasie is beslis vir hierdie paartjie uitgelê. Met ondersteuning van twee wonderlike families en vriende kan hulle 'n nuwe lewe saam begin wetende hulle het 'n weermag wat in formaat agter hulle staan.